JERUUSALEMMA UUDISED
Eetris on Jeruusalemma Uudised ja Pekka Sartola. Tere õhtust!
Mõned tänased teemad -
Pinged Iisraeli ja EL-i suhetes
Uus oht - teeäärsed pommid
Iisraellased ja palestiinlased?
Iisraeli ja EL-i vahel on tekkinud uusi pingeid,
mis näivad puudutavat eriti välispoliitikasfääri.
Iisrael ei luba EL välispoliitikajuhil Josep Borrellil tulla ametivisiidile.
Nii tahetakse protesteerida tema märkuste vastu,
kus palestiinlaste terroriohvreid võrreldakse IDF tapetud terroristidega.
Borrellil on luba riiki siseneda,
kuid välisministeerium ei kavatse teda võõrustada ametlikul visiidil
seoses tema Project Syndicate lehes eelmine nädal avaldatud artikliga.
EL-i välispoliitilisel juhtorganil Brüsselis
on Iisraeliga siiski juba kaua pingelised suhted olnud,
sest neil on poliitilisi erimeelsusi Iisraeli-Palestiina konflikti suhtes.
Pinged on seotud eelkõige Iisraeli asundustegevusega
ning need on takistanud liidu ja Iisraeli assotsiatsiooninõukogul
kümme aastat kohtuda.
Nõukogu taaskohtumine muutus võimalikuks
eelmise peaministri Yair Lapidi kinnitusega ÜRO Peaassambleel
mullu oktoobris, et Iisrael on pühendunud kahe riigi lahendusele.
Josep Borrelli märkused pole siiski ainsad,
mis EL-i ja Iisraeli vahel pingeid tekitavad.
Liit on korduvalt keeldunud
kuulutamast Iraani Revolutsioonikaarti terrorirühmituseks
ega teinud seda ka mullu juulis, välisministrite kohtumisel Brüsselis.
Liidus on avalikult kritiseeritud ka Iisraeli uue valitsuse poliitikat
Iisraeli ja Palestiina konfliktis,
ning riigi kohtusüsteemi uuendusprogrammi,
mida EL-i blokk kardab nõrgendavat Iisraeli demokraatiat.
Iisraelil ja EL-il on aga sidus kaubanduspartnerlus,
ja juudiriigile on tihti antud liidu enda riikidega samad võimalused
osaleda paljudes EL-i programmides ja uurimisprojektides.
Eelmise nädala esmaspäeval plahvatas pomm
Põhja-Iisraeli viiva maantee nr 65 ääres Megiddo lähedal,
mis viis ühe inimese vigasaamiseni,
kes on endiselt haiglas tõsises seisundis.
Tegu oli armee allikate teatel Iraani ja Hezbollah' käivitatud
uue võimaliku teeäärsete pommide lainega, mis viis selleni,
et kaitseminister Yoav Galant kutsus kiiresti kokku riigi julgeolekukabineti
olukorda hindama.
Tegu polnud esimese sarnase rünnakuga.
Varem oli toimunud vähemalt üks katse,
mis viitab võimalikule uuele pöördele terrorismis.
Märtsi alguses paigutati pomm bussi Beitar Illiti nimelises väikelinnas.
See süttis tulle, kuid ei plahvatanud.
Armeeallikate hinnangul oli Megiddo ristmikule pommi paigutanud terrorist
infiltreerunud Iisraeli Liibanonist kaks ööpäeva varem.
Armee ja politsei käivitasid kohe ulatusliku tagaotsimise
pommi autori leidmiseks.
Pärast pommi õhkimist oli ta hääletanud põhja suunduvale autole
ja püüdis jõuda Liibanoni piirile.
Shin Beti jõud siiski peatasid auto,
ning kui infiltreeruja avas tule ja hakkas oma pommivesti käivitama,
pidid nad teda tulistama.
Lisaks pommivestile oli terroristil kaasas ka püstol ja käsigranaat.
Armeeraadio rääkis neljapäeval,
et esialgse juurdluse järgi on rünnaku teinud terrorist palestiina taustaga,
mis viitab sellele, et ta pärines Lõuna-Liibanoni pagulaslaagrist.
Ka Hamas on viimasel ajal püüdnud Liibanonis oma tegevust laiendada.
Kuigi põhjapiir on juba kaua olnud üks Iisraeli vaiksemaid,
ütlesid IDF-i allikad, et kui selgub,
et rünnakukäsu andis Hezbollah' kõrgem juhtkond,
on sellel tõsised tagajärjed.
ÜRO Rahuvalvejõudude UNIFIL-i esindaja tõdes mõni päev hiljem
vastuseks Megiddo pommitajat puudutavatele raportitele,
et UNIFIL pole viimastel päevadel märganud sinise piirjoone ületamist.
UNIFIL-i operatsioonide juht ja ülem kindralmajor Aroldo Lazaro
õhutas mõlemaid pooli vaoshoitusele ja piirkonnas stabiilsust säilitama.
Mõlemad peaksid kasutama UNIFIL-i koordineerimist ja sidemeid
arusaamatuste vältimiseks ja pingete vähendamiseks.
Iisraeli sisepoliitikat juba kaua pingestanud projekt
riigi kohtusüsteemi reformimiseks
on sundinud sekkuma ka riigi presidendi Isaac Herzogi.
Ta tegi oma ettepaneku, mis avaldati Iisraeli meedias
ja leidis ka ulatuslikku rahvuslikku tuge erinevates parteides.
Enamik valitsuskoalitsiooniparteide hääletajaist on siiski ettepaneku vastu,
kui kaks kolmandikku opositsiooni- parteide toetajaist on selle poolt.
Näib siiski, et valitsuskoalitsioon ei aktsepteeri presidendi ettepanekut
praegusel kujul, kuid on valmis võtma seda aluseks läbirääkimisele,
öeldi valitsuse teates.
Üldiselt usutakse, et on võimalik jõuda mingisuguse kompromissini,
enne kahe nädala pärast algavat paasapüha.
Saksamaa valitsus tahab osta Iisraelilt
ainuõigusega Arrow-3 õhutõrjesüsteemi,
teatas Jerusalem Post.
Hankega seotud volitus peaks allkirjastatama umbes nädala pärast,
kuid parlamendi lõplik heakskiit võib lükkuda sügisistungjärku.
Mullu toimus Saksamaa suhtumises kaitseküsimustesse järsk muutus,
kui Venemaa ründas Ukrainat, ja Berliinis mõisteti,
et kui Moskva suunab oma sõjalise pilgu Lääne-Euroopasse,
oleks Saksamaa enda praegune kaitse äärmiselt puudulik.
Samal ajal, kuigi oli lootust,
et Saksamaa Bundestag annab lõpliku heakskiidu juba sel nädalal
või lähitulevikus, on paljud parlamendis esitatud küsimused
viinud selleni, et lõplik heakskiit lükati sügisesse.
Varem märtsis räägiti sedagi, et USA on tehingu heaks kiitnud.
See oli üks tehingu õnnestumise mitmetest eeldustest,
kuigi mitte viimane. Kui leping on allkirjastatud,
võivad riikide kaitseministrid hakata looma konkreetsemaid aluseid
lepingu detailide suhtes enne lõplikku heakskiitmist.
Seoses eelmainituga - Iisraelil ja Saksamaal on olnud
suuri sõjatööstusega seotud hankeid juba mitu aastakümmet.
Muuhulgas on kõik Iisraeli allveelaevad ja korvetid
tellitud Saksamaalt.
Värskeimat hanget saab esindama
äsja Saksamaalt tellitud uus Dolphin 2 klassi allveelaev INS Dragon,
mis on Kielis testimisel ja varustamisel.
Avalikkusse on selle kohta jõudnud Iisraeli allveelaevade puhul eriline,
vertikaalsuunaga raketilaskevõimalus.
Praegused Dolphin klassi laevad tulistavad nii torpeedosid
kui ballistilisi rakette traditsiooniliselt laevade käilast,
kuid uues laevas saab seda teha vertikaalsuunas ka veepinna alt.
Seetõttu on uus laev võrreldes teiste Dolphin klassi omadega veidi pikem.
Mingit infot selle kohta,
kas rakette võib varustada ka tuumapeadega, pole avalikustatud,
sest Iisrael pole ametlikult teatanud, et on tuumariik.
Avalikkusse jõudis info selle uue laevatüübi kohta siiski samal ajal,
kui Iraan ja Saudi Araabia teatasid
oma diplomaatiliste suhete taastamisest.
Sama teatega oli seotud ka Iraani avaldatud info selle kohta,
et ükski tema naaberriikidest ei luba ühelgi välisriigil
kasutada oma õhuruumi sõjalisteks rünnakuteks Iraani vastu.
Iisraeli valitsuse rahandusminister Bezalel Smotrich
tekitab segadust rahvusvahelisel poliitikaareenil,
tõdedes avalikult, et palestiina rahvast pole olemas.
Smotrich on üks paremäärmuspoliitikuid,
kes ei aktsepteeri, et piirkonna araablased
kasutavad enda kirjeldamiseks terminit 'palestiinlased'.
Ta eitas palestiinlaste olemasolu
oma eelmisel pühapäeval Pariisis peetud kõnes.
Pole olemas sellist asja nagu palestiinlased,
sest pole olemas Palestiinat,
ütles Smotrich, kes juhib usulis-sionistlikku parteid.
"Kes on tõelised palestiinlased?
Olen isegi teatud mõttes palestiinlane," ütles ta oma kõnes.
Ta mainis oma pere 13 põlvkonda Iisraelimaal ja oma vanaema,
kes sündis põhjapoolses piirilinnas Metulas rohkem kui 100 aasta eest,
enne riigi loomist.
Enne 1948. aastat nimetati nüüdse Iisraeli riigi ala Palestiinaks.
Roomlased kasutasid seda terminit iidsele Vilistimaale viitamiseks,
toonase Iisraeli riigi vallutamise järel.
Iisraeli araablased peavad kuulma seda tõde, ütles minister Smotrich.
"Seda tõde tuleb kuulda Elysee palees ja Valges Majas.
Kogu maailm peab kuulma neid fakte, sest see on tõde.
Palestiina rahvusrühm on eksisteerinud vähem kui sada aastat.
Nad ei täida rahvusvahelist rahva standardit,
sest neil puudub unikaalne ajalugu, kultuur, keel ja valuuta.
Küsin teilt, kes oli esimene Palestiina kuningas,
mis ainulaadne keel neil on,
kas kunagi on eksisteerinud mõni palestiina münt?
Kas palestiinlastel on ajalugu või kultuuri? Ei ole.
Palestiina riiki pole kunagi olemas olnud,"
rääkis rahandusminister Smotrich.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ja praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee